***บาฮามุตลากูน*** (ญี่ปุ่น: バハムートラグーン; อังกฤษ: *Bahamut Lagoon*) เป็นเกมเล่นตามบทบาททางยุทธวิธีจากประเทศญี่ปุ่นที่พัฒนาและเผยแพร่โดยบริษัทสแควร์สำหรับซูเปอร์แฟมิคอม และวางจำหน่ายเมื่อวันที่ 9 กุมภาพันธ์ ค.ศ. 1996

*บาฮามุตลากูน*ได้วางจำหน่ายบนเวอร์ชวลคอนโซลที่ประเทศญี่ปุ่นเมื่อวันที่ 29 กันยายน ค.ศ. 2009 สำหรับเครื่องวี และในวันที่ 5 กุมภาพันธ์ ค.ศ. 2014 สำหรับวียู

รูปแบบการเล่น
-------------

รูปแบบการเล่นของ*บาฮามุตลากูน*ผสมการต่อสู้แบบวิดีโอเกมเล่นตามบทบาทตามกริด 2 มิติ เข้ากับการต่อสู้แบบผลัดกันเล่น ผู้เล่นมีความสามารถในการเลี้ยงและทำศึกมังกรเพื่อต่อสู้เคียงข้างกับตัวละครอื่น ๆ ของผู้เล่น ผู้เล่นมีกลุ่มของสี่ตัวละครในการต่อสู้ และผู้เล่นมีผู้นำกลุ่มที่แตกต่างกันหกคนที่พวกเขาสามารถเลือกได้ หัวหน้ากลุ่มแต่ละคนมีมังกรซึ่งสามารถพัฒนาเป็นประเภทต่าง ๆ ได้โดยป้อนอาวุธ, เกราะ, เครื่องประดับ และไอเทม การให้อาหารมังกรที่พวกมันชอบจะเพิ่มความภักดี และอาหารที่พวกมันไม่ชอบจะลดความภักดีลง แต่ผู้เล่นยังสามารถใช้อาหารที่มังกรไม่ชอบทำให้มังกรมีพลังมากขึ้น มังกรไม่ได้ถูกควบคุมโดยผู้เล่น แต่จะได้รับคำแนะนำทั่วไป เช่น "ไป!" หรือ "เดี๋ยวก่อน!"

โครงเรื่อง
----------

ในโลกของโอเรลุส มีทวีปที่เรียกว่า "ลากูน" ลอยอยู่บนท้องฟ้า และสงครามกำลังคุกคามเมื่อราชอาณาจักรคาห์นาถูกรุกรานโดยจักรวรรดิแกรนเบลอส สิ่งนี้ทำให้กัปตันบีวแห่งหน่วยมังกรต่อสู้เพื่อขับไล่การรุกรานนี้ แต่หลังจากชัยชนะครั้งแรก คาห์นาถูกบุกรุก และบีว ตัวเอกเงียบของเกม ป็นผู้นำในการทัพต่อต้านจักรวรรดิแกรนเบลอส ส่วนในบทสนทนา ผู้เล่นสามารถเลือกระหว่างการตอบสนองที่จริงจังและประชดประชันเมื่อพูดในฐานะบีว

การพัฒนา
--------

ทีมพัฒนาเกมประกอบด้วยสมาชิกหลักหลายคนจากวิดีโอเกมซีรีส์*ไฟนอลแฟนตาซี* รวมถึงผู้สร้าง*ไฟนอลแฟนตาซี*อย่างฮิโรโนบุ ซากางูจิ ในฐานะหัวหน้างาน, คาซูชิเงะ โนจิมะ ในฐานะผู้กำกับ และโมโตมุ โทริยามะ ในฐานะผู้วางแผนเหตุการณ์เรื่องราว ในการให้สัมภาษณ์ โมโตมุ โทริยามะ กล่าวว่าตอนที่เขาได้รับการว่าจ้างครั้งแรกจากสแควร์ซอฟต์ให้ทำงานใน*บาฮามุตลากูน*ใหม่ เกมดังกล่าวได้ถูกยกเลิกในที่สุด

การตลาด
-------

*บาฮามุตลากูน*ได้รับการเปิดตัวในญี่ปุ่นเมื่อตอนจบอายุขัยของซูเปอร์แฟมิคอม ซึ่งได้รับการเปิดตัวเมื่อ 9 กุมภาพันธ์ ค.ศ. 1996 *บาฮามุตลากูน*ขายได้ 474,680 ชุดในประเทศญี่ปุ่นเมื่อ ค.ศ. 1996 ส่งผลให้เป็นเกมที่ขายดีที่สุดอันดับที่ 17 ของปีดังกล่าว เกมดังกล่าวได้รับการเผยแพร่อีกครั้งในเวอร์ชวลคอนโซลของนินเท็นโดเมื่อวันที่ 29 กันยายน ค.ศ. 2009 สำหรับระบบวี และอีกครั้งในวันที่ 5 กุมภาพันธ์ ค.ศ. 2014 สำหรับวียู

การตอบรับ
---------

เมื่อเปิดตัว นักวิจารณ์สี่คนจากนิตยสาร*แฟมิซือ*ได้ให้คะแนน 29 เต็ม 40

ในบทวิจารณ์ย้อนหลัง *ฮาร์ดคอร์เกมมิง 101* ได้ยกย่องเกมอย่างมาก โดยเรียกเกมนี้ว่าเป็นส่วนหนึ่งของบริษัทสแควร์ "สมัยฟื้นฟูศิลปวิทยา" ในช่วงกลางคริสต์ทศวรรษ 1990 ด้วยตัวละครที่มีเสน่ห์, โครงเรื่องที่สอดคล้องกัน และรายละเอียดกราฟิกที่เป็น "ของจริง" ส่วน*นินเท็นโดไลฟ์* ยังเรียกเกมนี้ว่า "สมบัติที่หายไป" และคร่ำครวญว่าไม่เคยมีการแปลเป็นภาษาอังกฤษอย่างเป็นทางการ อย่างไรก็ตาม *ซิลิโคเนรา*ตั้งข้อสังเกตว่าได้มีแฟนแปลภาษาอังกฤษอย่างไม่เป็นทางการในอีกหลายปีต่อมาสำหรับเกมนี้ และเว็บไซต์*วันอัป.คอม*ได้กล่าวถึงเกมนี้ว่าเป็นหนึ่งในหกอันดับแรกของเกมที่ "ต้องเล่น" จากการนำเข้า โดยอ้างถึงเรื่องราวที่เหมาะสม, กราฟิกที่นุ่ม และรูปแบบการเล่นจำนวนมาก

อ้างอิง
-------

1. 1 2  "バハムート ラグーン [スーパーファミコン] / ファミ通.com". *www.famitsu.com*. เก็บจากแหล่งเดิมเมื่อ 2018-07-25. สืบค้นเมื่อ 2018-07-24.
2. ↑  Siliconera Staff (September 4, 2008). "Is Square Enix working on a Bahamut Lagoon remake?". Siliconera. สืบค้นเมื่อ May 31, 2020.
3. ↑  Bivens, Danny (February 5, 2014). "Japan eShop Round-Up". Nintendo World Report. สืบค้นเมื่อ May 31, 2020.
4. 1 2 3 4  Rolando (February 11, 2007). "RPG In Memoriam: Bahamut Lagoon". Siliconera. สืบค้นเมื่อ May 31, 2020.
5. 1 2 3 4 5 6  Taylor, Brandon (July 28, 2017). "Bahamut Lagoon". Hardcore Gaming 101. สืบค้นเมื่อ April 21, 2020.
6. ↑  Cook, Dave (October 3, 2012). "Final Fantasy anniversary interview: Toriyama speaks". VG247. สืบค้นเมื่อ May 24, 2020.
7. ↑  "1996 Top 30 Best Selling Japanese Console Games". *The-MagicBox.com*. เก็บจากแหล่งเดิมเมื่อ 8 December 2008. สืบค้นเมื่อ 2008-12-21.
8. ↑  Spencer (August 28, 2009). "Bahamut Lagoon Leads September's Virtual Console Lineup". *Siliconera.com*. เก็บจากแหล่งเดิมเมื่อ 2009-09-01. สืบค้นเมื่อ 2009-08-28.
9. ↑  "Matters of Import: Bahamut Lagoon Roars Onto The Japanese Wii U eShop - Nintendo Life". nintendolife.com. เก็บจากแหล่งเดิมเมื่อ 2014-03-27. สืบค้นเมื่อ 2014-05-27.
10. ↑  "バハムート ラグーン [スーパーファミコン] / ファミ通.com". *www.famitsu.com*. เก็บจากแหล่งเดิมเมื่อ 2015-11-07. สืบค้นเมื่อ 2019-06-03.
11. ↑  Brunskill, Kerry (February 5, 2014). "Matters of Import: Bahamut Lagoon Roars Onto the Japanese Wii U eShop". Nintendo Life. สืบค้นเมื่อ April 21, 2020.
12. ↑  Mackey, Bob (August 19, 2011). "Six Must-Play Super Nintendo Imports". 1UP. คลังข้อมูลเก่าเก็บจากแหล่งเดิมเมื่อ May 27, 2016. สืบค้นเมื่อ May 15, 2020.

แหล่งข้อมูลอื่น
---------------

* *Bahamut Lagoon* at MobyGames
* Box, cartridge and manual scans at Internet Archive
* RPGClassics.com's *Bahamut Lagoon* Shrine

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* มิวสิกเบรนซ์ ผลงาน

 |